Rubeņi

Rubeņi, rubeņu ģints (Lyrurus) ir  viena no fazānu dzimtas (Phasianidae) ģintīm, kas apvieno divas sugas.Pheasants, partridges, francolins, 2018 Tās izplatītas Eiropas un Āzijas skujkoku mežu joslā.

 Latvijā 
Latvijā dzīvo viena rubeņu ģints suga — rubenis (Lyrurus tetrix). Tas sastopams visā Latvijas teritorijā, piemērotos biotopos samēra parasts ligzdotājs un nometnieks. Pēdējo trīsdesmit gadu laikā skaits samazinājies.

 Kopīgās iezīmes 
Rubeņi ir liela auguma putni. Tiem piemīt izteikts dzimumdimorfisms: tēviņi ir lielāki un košāki nekā mātītes. No abām sugām lielākais ir rubenis, kura tēviņa ķermeņa garums var sasniegt 60 cm, svars 2100 g.Alive: Black Grouse (Lyrurus tetrix) Kaukāza rubeņa (Lyrurus mlokosiewiczi) tēviņš var sasniegt 53 cm garumu, 1005 g svaru.Alive: Caucasian Grouse (Lyrurus mlokosiewiczi)

Kā jau ģints nosaukums norāda, abām sugām aste sakļautā veidā atgādina liru. Kad to paceļ augšā un izpleš vēdeklī, kļūst redzamas astes baltās spalvas. Ķermeņa apspalvojums metāliski melns, sejā izceļas koši sarkanās uzacis, uz spārniem baltas pazīmes, spārnu apakšas melnbaltas. Mātītes apspalvojums pelēkbrūni raibumots, tādējādi tās dabā ir ļoti grūti pamanāmas.The Birds of Turkey

 Klasifikācija 
 Rubeņu ģints (Lyrurus)
 Kaukāza rubenis (Lyrurus mlokosiewiczi)
 Rubenis (Lyrurus tetrix)

 Atsauces 

 Ārējās saites 
 Ja nav pēcnācēju, nav arī uzticības
 Xeno_Canto: Genus Lyrurus